GGC พร้อมสู้คดี “ไทยไบโอ อินโนเวชั่น” ฟ้องเรียกค่าเสียหาย 595 ลบ. ยืนยันไม่ได้ทำผิดสัญญา
GGC พร้อมสู้คดี "ไทยไบโอ อินโนเวชั่น" ฟ้องเรียกค่าเสียหาย 595 ลบ. ยืนยันไม่ได้ทำผิดสัญญา
GGC พร้อมสู้คดี "ไทยไบโอ อินโนเวชั่น" ฟ้องเรียกค่าเสียหาย 595 ลบ. ยืนยันไม่ได้ทำผิดสัญญา
25 ก.ย. 2563

บริษัท โกลบอลกรีนเคมิคอล จำกัด (มหาชน) หรือ GGC แจ้งว่า เมื่อวันที่ 8 ก.ย.63 บริษัทได้รับหมายเรียกและสำเนาคำฟ้องของศาลแพ่งโดยบริษัท ไทยไบโอ อินโนเวชั่น จำกัด (ชื่อเดิม บริษัท อนัตตา กรีน จำกัด) ซึ่งเดิมเคยเป็นคู่ค้า ได้ยื่นฟ้องบริษัทฯเป็นคดีแพ่งเรื่องผิดสัญญาเรียกเงินคืนค่าซื้อน้ำมันปาล์มดิบและน้ำมันเมล็ดในปาล์มดิบ เรียกค่าเสียหายรวมเป็นเงินจำนวน 595,095,227.16 บาท พร้อมดอกเบี้ย 7.5% ต่อปีของต้นเงินจำนวน 470,029,947.44 บาท นับถัดจากวันฟ้องเป็นต้นไปจนกว่าบริษัทฯจะชำระเงินเสร็จแก่โจทก์
ทั้งนี้ คดีดังกล่าวเป็นเรื่องสืบเนื่องจากปัญหาวัตถุดิบคงคลังของบริษัท และบริษัทได้แจ้งความร้องทุกข์ต่อพนักงานสอบสวนสำหรับคู่ค้าที่ก่อให้เกิดความเสียหายต่อบริษัทฯ ตามที่ได้เปิดเผยข้อมูลให้นักลงทุนและตลาดหลักทรัพย์แห่งประเทศไทยทราบในรายละเอียดไปแล้ว โดยบริษัทฯพบว่ามูลเหตุที่โจทก์กล่าวอ้างเกี่ยวข้องกับการแจ้งความร้องทุกข์ดำเนินคดีอาญา บริษัทฯเชื่อมั่นว่าไม่ได้กระทำผิดสัญญาตามที่โจทก์กล่าวอ้างแต่อย่างใด
อย่างไรก็ตาม เพื่อเป็นการรักษาสิทธิโดยชอบธรรมตามกฏหมาย บริษัทฯจะดำเนินการยื่นคำให้การแก้คดีต่อศาล และต่อสู้คดีตามกระบวนการยุติธรรมตามกฏหมายต่อไป